Document ID: /roh_data/filtered/fineweb-2-filterrobots_roh.jsonl.gz/60317

I vala da far il pussaivel per evitar che la pandemia sa derasa vinavant. Gist Scuol sco center turistic da l'Engiadina Bassa è sensibilisà fermamain e vul far tut il pussaivel. Cun in flyer ha la vischnanca da Scuol appellà a la populaziun da betg laschar ir ils uffants da chasa a chasa per giavischar in bun onn. Els hajan discutà quai e decis definitivamain, uschia il president communal, Christian Fanzun.
Valsot e Zernez percunter sa basan sin las cundiziuns actualas e relaschadas dal chantun e dal stadi. Sche quellas vegnian tegnidas en rigurusamain, sche lura vegnia quai tuttina a funcziunar. Da quella persvasiun èn ils presidents communals da Zernez, Emil Müller, e da Valsot, Victor Peer.